DTAC ลุ้นกำไรไตรมาสสุดท้ายดีเกินคาด รับผลดีจับมือ JAS เคาะเป้า 68 บ.
โบรกฯมองกำไรไตรมาสสุดท้าย DTAC ออกมาดีกว่าแนวทางของผู้บริหาร รับผลดีจับมือ JAS เข้าถึงลูกค้า FBB กว่า 12 ล้านราย เคาะราคาเป้าหมาย 68.73 บาท
โบรกฯมองกำไรไตรมาสสุดท้าย DTAC ออกมาดีกว่าแนวทางของผู้บริหาร รับผลดีจับมือ JAS เข้าถึงลูกค้า FBB กว่า 12 ล้านราย เคาะราคาเป้าหมาย 68.73 บาท
6 ธ.ค. 2562

บล.กสิกรไทย ระบุในบทวิเคราะห์ (6 ธ.ค.) แนะนำหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เป็นหุ้นเด่นประจำสัปดาห์ ให้ราคาพื้นฐานที่ 68.73 บาท โดยระบุว่า การแข่งขันในอุตสาหกรรมเริ่มผ่อนคลายหลังผู้ให้บริการเริ่มถอด Promotion ที่รุนแรงออกไป
ขณะเดียวกันยังมีมุมมองเชิงบวกต่อการเป็นพันธมิตรกับบริษัทจัสมิน อินเตอร์เนชั่นแนล จำกัด (มหาชน) หรือ JAS จากการที่ผู้ให้บริการทั้ง 2 จะใช้โปรโมชั่นร่วมกัน และ DTAC จะสามารถเข้าถึงลูกค้า FBB (Fix Broadband) ประมาณ 9 – 12 ล้านราย ด้านผลประกอบการคาดกำไรไตรมาส 4 จะออกมาดีกว่าแนวทางของผู้บริหาร